**Associazione Calcio Milan**, kutsutaan yleisesti nimellä **AC Milan** tai vain **Milan**, on Italian Milanossa kotipaikkaansa pitävä jalkapalloseura.
Milanin tunnus on "Il club più titolato al mondo", eli "Maailman menestynein joukkue", koska seura on voittanut eniten kansainvälisiä palkintoja. 
Seura on Italian Serie A:n kaikkien aikojen toiseksi menestynein seura, kun taas sen arkkivihollinen Inter Milan on jaetulla sijalla 19 Scudetto-voitolla, ja yksi Euroopan menestyneimpiä joukkueita Mestarien liigassa seitsemällä voitollaan. Vain Real Madridilla on enemmän Mestarien liigan voittoja.

Seuran kotistadion on 80 018 -paikkainen Giuseppe Meazza. Se on myös kaupungin toisen suurseuran Interin kotistadion. Koska Meazza oli Interin tähtipelaaja, Milanin kannattajat käyttävät stadionista huomattavasti tunnetumpaa nimitystä **San Siro**.

Milan tunnetaan muun muassa lempinimillä *il Diavolo* ("Paholainen") ja *i Rossoneri* ("Punamustat") sekä hieman halventavalla nimellä *i Casciavìt* ("Ruuvimeisselit"), koska Milan on perinteisesti ollut työläisten joukkue. Paikallisvastustaja Interiä kutsutaan vastaavasti nimellä *Baüscia* ("Uusrikkaat"), koska sen kannattajat ovat olleet enemmän porvaritaustaisia.

Milan on maailman rikkaimpia urheiluorganisaatioita ja esimerkiksi Abu Dhabi United Groupin helmikuussa 2009 julki tullut tarjous ostaa 40 prosenttia seuran osakekannasta 500 miljoonalla eurolla antaisi Milanin markkina-arvoksi 1,25 miljardia euroa.

Seuran omistaja ja puheenjohtaja oli pitkään Italian entinen pääministeri Silvio Berlusconi. Milan myytiin kiinalaistaustaiselle Rossoneri Sport Investment Lux -yhtiölle huhtikuussa 2017. Samalla Berlusconin tilalle Milanin uudeksi puheenjohtajaksi nousi hongkongilaistaustainen Li Yonghong.

Historia
--------

Milanin perusti vuonna 1899 britti Alfred Edwards nimellä Milan Cricket and Football Club. Fasistien valta-aikaa lukuun ottamatta seura on pitänyt myöhemminkin nimessään muodon Milan italiankielisen Milanon sijaan, sillä Milan on kaupungin nimi englannin lisäksi myös paikallisella murteella. 

Joukkue voitti ensimmäisen mestaruutensa 1901. Vuonna 1908 joukko joukkueen johtoportaaseen tyytymättömiä jäseniä perusti kilpailevan seuran Internazionalen.
Milan jäi tämän jälkeen pitkiksi ajoiksi Interin varjoon. Uudelle stadionille, San Sirolle joukkue muutti vuonna 1926. 

Ruotsalaiskolmikko "Gre-No-Li" eli Gunnar Gren, Gunnar Nordahl ja Nils Liedholm 1940- ja 50-lukujen vaihteessa.
Vuonna 1949 Milaniin värvättiin ruotsalaistrio Gunnar Gren, Gunnar Nordahl ja Nils Liedholm. Kyseiset hyökkääjät olivat johdattaneet Ruotsin olympiakultaan vuonna 1948 ja Italiassa heidät opittiin tuntemaan yhteisnimellä "Gre-No-Li". Jälki oli murskaavaa myös Italiassa ja 1950-luvusta muodostui Milanin ensimmäinen kultainen vuosikymmen joukkueen voittaessa scudetton viidesti. Lisäksi Gunnar Nordahl voitti neljä kertaa maalikuninkuuden. 
Myös 1960-luvulla tuli menestystä ja joukkue voitti Euroopan cupin vuonna 1963, ensimmäisenä italialaisseurana. Aikakauden tähtiin kuuluivat muun muassa keskushyökkääjä Gianni Rivera, sekä keskikentän Giovanni Trapattoni. Vuonna 1969 joukkue voitti Euroopan cupin toistamiseen, kun Ajax kaatui loppuottelussa selvästi 4–1.

1970-luvulla seuran menestys alkoi himmentyä. Vuonna 1980 Milan pudotettiin Serie B:hen, koska sen toiminnassa paljastui lahjontaa. Joukkue nousi seuraavaksi kaudeksi takaisin pääsarjaan, mutta putosi sarjaporrasta alemmas omin avuin heti uudestaan. Lisäksi joukkue kärsi suurista talousongelmista.

Silvio Berlusconi otti konkurssikypsän joukkueen omistukseensa vuonna 1986 ja hän hankki joukkueeseen välittömästi alankomaalaiset Ruud Gullitin, Marco van Bastenin ja Frank Rijkaardin. Heidän johdollaan Milan nousi jälleen suurmenestykseen samalla kun puolustusta johtivat omat kasvatit Paolo Maldini ja Franco Baresi. Arrigo Sacchin valmentama joukkue voitti liigamestaruuden vuonna 1988, sekä Euroopan cupin kahtena seuraavana vuonna. Joukkueen valmentajana Sacchia seurasi Fabio Capello. Menestys vain parani ja Milan voitti kolme peräkkäistä scudettoa vuosina 1993–1995. Joukkue selviytyi myös kolmesti peräkkäin Mestarien liigan loppuotteluun, joista ikimuistoisin on vuoden 1994 finaali Ateenassa, jossa Milan voitti ennakkosuosikki Barcelonan 4–0. Milanin rahankäyttö aiheutti pahennusta ja välillä näytti jopa siltä, että ainoa syy uusien tähtien hankkimiseen oli se, etteivät nämä päätyisi vastustajien riveihin.

Vuosituhannen lopulla omistaja Silvio Berlusconi alkoi panostaa yhä enemmän poliittiseen uraansa ja nousi lopulta pääministeriksi. Samalla Milanin ylivoima alkoi huveta. Joukkue koki 2000-luvun alussa useita valmentajanvaihdoksia ja lopulta päävalmentajaksi tuli entinen huippupelaaja Carlo Ancelotti. Hänen johdollaan joukkue voitti Mestarien liigan vuonna 2003 kaataen Juventuksen Manchesterissa Englannissa pelatussa loppuottelussa ja liigamestaruuden vuonna 2004. Vuonna 2005 joukkue selviytyi jälleen Mestarien liigan finaaliin Istanbuliin Liverpoolia vastaan. Kapteeni Paolo Maldini vei Milanin johtoon ensimmäisellä minuutilla, ja Hernan Crespo viimeisteli myöhemmin kaksi maalia vieden Milanin tauolle 3-0 johdossa. Liverpool onnistui kuitenkin tulemaan tasoihin ja voitti ottelun lopulta rangaistuspotkukilpailulla. Vuonna 2006 Milan pääsi Uefan Mestarien liigassa välieriin asti ja putosi Barcelonaa vastaan yhteismaalein 0–1. Saman vuoden kesällä seura oli yksi syytetyistä Italian sopupeliskandaalissa, jonka seurauksena Milan tuomittiin pistevähennyksiin sekä menettämään paikkansa seuraavan kauden Mestarien liigassa. Seuran jättämä valitus meni kuitenkin läpi ja sen tuomiot lievenivät, joten Milan sai pelata Mestarien liigassa seuraavalla kaudella, voittaen lopulta kyseisen kilpailun. Serie A -kauden seura joutui aloittamaan –8 pisteestä.

Milan juhlii vuoden 2003 Mestarien liigan voittoa.
Kausi 2006–2007 alkoi Milanilta nihkeästi. Joukkuetta vaivasivat varsinkin ongelmat hyökkäyksessä, joita tuli vuoden 2007 alussa helpottamaan Real Madridista hankittu MM-kilpailujen 2002 maalikuningas, brasilialainen hyökkääjä Ronaldo. Joukkue paransi otteitaan mitä pidemmälle kausi eteni ja varsinkin brasilialainen Kaká oli erinomainen. Lopulta joukkue voitti Mestarien liigan kaatamalla loppuottelussa Liverpoolin maalein 2–1, Filippo Inzaghin viimeistellessä Milanin molemmat maalit. Serie A:ssa joukkue sijoittui lopulta neljänneksi, arkkivihollisen Interin viedessä mestaruuden. Kausi 2007–2008 oli joukkueelle pettymys; se ylsi Serie A:ssa viidenneksi ja Mestareiden liigassa kuudentoista parhaan joukkoon.

Kesällä 2010 Milan nimesi uudeksi päävalmentajakseen kauden seuran peräsimessä olleen Leonardo Araújon tilalle Italialaisen Massimiliano Allegrin. Hän johdatti avauskaudellaan joukkueen 18. kertaa Scudetton voittoon.

Seuraavilla kausilla Milan ei voittanut mitään, kun se sijoittui kaudella 2011–2012 sijalle 2 ja kaudella 2012–2013 kolmanneksi. Mestarien liigassa joukkue eteni parhaimmillaan puolivälieriin kaudella 2011–2012. Tammikuussa 2014 Allegri sai potkut surkean alkukauden johdosta. Joukkue oli tammikuuhun mennessä jäänyt sarjakärki Juventuksesta 30 pisteen päähän ja vasta sijalla 11. Hänen tilalleen tuli seuralegenda Clarence Seedorf. Kesäkuussa Seedorf kuitenkin erotettiin hänen ehtiessä olla Milanin valmentajana vain 5 kuukautta. Hänet korvattiin toisella seuralegenda Filippo Inzaghilla, joka oli aiemmin valmentanut seuran juniorijoukkueita.

AC Milan -nimellä on voitettu myös jääkiekon Italian-mestaruus vuonna 1994.

Seuran uudeksi valmentajaksi palkattiin kesäkuussa 2016 kaksivuotisella sopimuksella Vincenzo Montella, jonka palkaksi ilmoitettiin 2,3 miljoonaa euroa.

Montella sai potkut marraskuussa 2017, jolloin päävalmentajaksi nousi juniorijoukkuetta valmentanut entinen pelaaja Gennaro Gattuso.

### Mestaruudet

Museossa Casa Milan.
* Italian Serie A (19): 1901, 1906, 1907, 1951, 1955, 1957, 1959, 1962, 1968, 1979, 1988, 1992, 1993, 1994, 1996, 1999, 2004, 2011, 2022
* Coppa Italia (5): 1967, 1972, 1973, 1977, 2003
* Italian supercup (6): 1988, 1992, 1993, 1994, 2004, 2011, 2016
* Mestarien liiga (7): 1963, 1969, 1989, 1990, 1994, 2003, 2007
* Uefa-supercup (5): 1989, 1990, 1994, 2003, 2007
* Seurajoukkueiden MM-turnaus (1): 2007
* Intercontinental Cup (3): 1969, 1989, 1990
* Cup-voittajien cup (2): 1968, 1973

Pelaajat
--------

|  |  |  |  |
| --- | --- | --- | --- |
| Pelaajat |  |  | Valmennusjohto |
| 

| Nro. | Paik. | Kan. | Pelaaja | Ikä | Ed. joukkue | Sopimus |
| --- | --- | --- | --- | --- | --- | --- |
|  **Maalivahdit** |
| 16 | 1M | Ranska | Mike Maignan | 28 | Ranska LOSC Lille | 2026 |
| 57 | 1M | Italia | Marco Sportiello | 31 | Italia Atalanta | 2027 |
| 69 | 1M | Italia | Lapo Nava | 20 | junioriakatemia | 2027
 |
| 83 | 1M | Italia | Antonio Mirante Loukkaantunut | 40 | *vapaa agentti* | 2024 |
|  **Puolustajat** |
| 02  2 | 2P | Italia | Davide Calabria  | 27 | junioriakatemia | 2025
 |
| 19 | 2P | Ranska | Theo Hernández | 26 | Espanja Real Madrid | 2026 |
| 20 | 2P | Ranska | Pierre Kalulu Loukkaantunut | 23 | Ranska Olympique Lyon B | 2027 |
| 23 | 2P | Englanti | Fikayo Tomori Loukkaantunut | 26 | Englanti Chelsea | 2027 |
| 24 | 2P | Tanska | Simon Kjær | 34 | Espanja Sevilla | 2024 |
| 28 | 2P | Saksa | Malick Thiaw Loukkaantunut | 22 | Saksa Schalke 04 | 2027 |
| 30 | 2P | Italia | Mattia Caldara Loukkaantunut | 29 | Italia Juventus | 2024
 |
| 38 | 2P | Italia | Filippo Terracciano | 21 | Italia Hellas Verona | 2028 |
| 42 | 2P | Italia | Alessandro Florenzi | 33 | Italia AS Roma | 2025 |
| 46 | 2P | Italia | Matteo Gabbia | 24 | junioriakatemia | 2026 |
|  **Keskikenttäpelaajat** |
| 04  4 | 3KK | Algeria | Ismaël Bennacer | 26 | Italia Empoli | 2027 |
| 07  7 | 3KK | Ranska | Yacine Adli | 23 | Ranska Girondins Bordeaux | 2026 |
| 08  8 | 3KK | Englanti | Ruben Loftus-Cheek | 28 | Englanti Chelsea | 2027 |
| 11 | 3KK | Yhdysvallat | Christian Pulisic | 25 | Englanti Chelsea | 2027 |
| 14 | 3KK | Alankomaat | Tijjani Reijnders | 25 | Alankomaat AZ Alkmaar | 2028

 |
| 32 | 3KK | Italia | Tommaso Pobega Loukkaantunut | 24 | junioriakatemia | 2027

 |
| 80 | 3KK | Yhdysvallat | Yunus Musah | 21 | Espanja Valencia | 2028 |
|  **Hyökkääjät** |
| 09  9 | 4H | Ranska | Olivier Giroud | 37 | Englanti Chelsea | 2024 |
| 10 | 4H | Portugali | Rafael Leão | 24 | Ranska LOSC Lille | 2028 |
| 15 | 4H | Serbia | Luka Jović | 26 | Italia ACF Fiorentina | 2024 |
| 17 | 4H | Sveitsi | Noah Okafor | 23 | Itävalta Red Bull Salzburg | 2028 |
| 21 | 4H | Nigeria | Samuel Chukwueze | 24 | Espanja Villarreal | 2028

 |

 |  |  | Päävalmentaja
Italia Stefano Pioli
Apuvalmentaja
Italia Giacomo Murelli
Maalivahtivalmentaja
Wales Tony Roberts

---

Selite* **Paik.** : Pelipaikka
* **Kan.** : Kansalaisuus
* Kapteeni
* Loukkaantunut
* **M** : Maalivahti
* **P** : Puolustaja
* **KK** : Keskikenttäpelaaja
* **H** : Hyökkääjä

---

Päivitetty 12. helmikuuta 2024
Lähde: AC Milan  |

### Lainalla olevat pelaajat

Päivitetty 8. helmikuuta 2024.

| **Numero** | **Pelaaja** | **Pelipaikka** | **Joukkue** | **Päättymispäivä** |
| --- | --- | --- | --- | --- |
| **77** | Kolumbia Devis Vásquez | M | Englanti Sheffield Wednesday | 30. kesäkuuta 2024 |
| **5** | Senegal Fodé Ballo-Touré | P | Englanti Fulham | 30. kesäkuuta 2024 |
| **31** | Argentiina Marco Pellegrino | P | Italia US Salernitana | 30. kesäkuuta 2024 |
| **18** | Argentiina Luka Romero | KK | Espanja UD Almería | 30. kesäkuuta 2024 |
| **27** | Italia Daniel Maldini | KK | Italia Empoli | 30. kesäkuuta 2024 |
| **30** | Brasilia Junior Messias | KK | Italia Genoa | 30. kesäkuuta 2024 |
| **33** | Bosnia ja Hertsegovina Rade Krunić | KK | Turkki Fenerbahçe | 30. kesäkuuta 2024 |
| **56** | Belgia Alexis Saelemaekers | KK | Italia Bologna | 30. kesäkuuta 2024 |
| **90** | Belgia Charles De Ketelaere | KK | Italia Atalanta | 30. kesäkuuta 2024 |
| **22** | Serbia Marko Lazetić | H | Alankomaat Fortuna Sittard | 30. kesäkuuta 2024 |
| **27** | Belgia Divock Origi | H | Englanti Nottingham Forest | 30. kesäkuuta 2024 |
| **29** | Italia Lorenzo Colombo | H | Italia AC Monza | 30. kesäkuuta 2024 |
| **70** | Norsunluurannikko Chaka Traorè | H | Italia Palermo | 30. kesäkuuta 2024 |
|

### Entisiä pelaajia

Italialaiset

|  |  |  |  |  |  |  |
| --- | --- | --- | --- | --- | --- | --- |
| * Ignazio Abate
* Christian Abbiati
* Demetrio Albertini
* Enrico Albertosi
* José Altafini
* Massimo Ambrosini
* Carlo Ancelotti
* Angelo Anquilletti
* Pietro Arcari
* Roberto Baggio
* Franco Baresi
* Romeo Benetti
* Andrea Bertolacci
* Alberto Bigon
* Aldo Boffi
* Giacomo Bonaventura
* Daniele Bonera
* Giuseppe Bonizzoni
 |   | * Lorenzo Buffon
* Renzo Burini
* Fabio Capello
* Alessio Cerci
* Aldo Cevenini
* Fulvio Collovati
* Angelo Colombo
* Alessandro Costacurta
* Fabio Cudicini
* Fernando De Napoli
* Mattia De Sciglio
* Renzo De Vecchi
* Roberto Donadoni
* Gianluigi Donnarumma
* Stephan El Shaarawy
* Stefano Eranio
* Alberigo Evani
* Filippo Galli
 |   | * Giovanni Galli
* Gennaro Gattuso
* Giorgio Ghezzi
* Alberto Gilardino
* Filippo Inzaghi
* Gianluigi Lentini
* Giovanni Lodetti
* Aldo Maldera
* Cesare Maldini
* Paolo Maldini
* Daniele Massaro
* Giuseppe Meazza
* Riccardo Montolivo
* Giovanni Moretti
* Roberto Mussi
* Alessandro Nesta
* Christian Panucci
* Giampaolo Pazzini
 |   | * Luigi Perversi
* Andrea Pirlo
* Pierino Prati
* Gianni Rivera
* Alessio Romagnoli
* Roberto Rosato
* Sebastiano Rossi
* Giuseppe Sabadini
* Giuseppe Santagostino
* Marco Simone
* Mauro Tassotti
* Omero Tognon
* Sandro Tonali
* Giovanni Trapattoni
* Mario Trebbi
* Pietro Paolo Virdis
* Christian Vieri
* Cristian Zaccardo
 |

Ulkomaalaiset

|  |  |  |  |  |
| --- | --- | --- | --- | --- |
| * Brasilia Amarildo
* Alankomaat Marco van Basten
* Saksa Oliver Bierhoff
* Englanti Luther Blissett
* Kroatia Zvonimir Boban
* Brasilia Cafú
* Turkki Hakan Çalhanoğlu
* Espanja Samu Castillejo
* Romania Cosmin Contra
* Portugali Rui Costa
* Argentiina Hernán Crespo
* Ranska Marcel Desailly
* Espanja Brahim Díaz
* Brasilia Dida
* Ghana Michael Essien
* Englanti Jimmy Greaves
* Ruotsi Gunnar Gren
* Alankomaat Ruud Gullit
* Ruotsi Kurt Hamrin
 |   | * Englanti Mark Hateley
* Belgia Louis Van Hege
* Tanska Thomas Helveg
* Ruotsi Zlatan Ibrahimović
* Tšekki Marek Jankulovski
* Alankomaat Nigel de Jong
* Brasilia Kaká
* Georgia Kakhaber Kaladze
* Norsunluurannikko Franck Kessié
* Tanska Martin Laursen
* Brasilia Leonardo
* Ruotsi Nils Liedholm
* Ranska Jérémy Ménez
* Ranska Philippe Mexès
* Ghana Sulley Muntari
* Ruotsi Gunnar Nordahl
* Ranska Jean-Pierre Papin
* Brasilia Alexandre Pato
* Kroatia Ante Rebić
 |   | * Alankomaat Frank Rijkaard
* Brasilia Rivaldo
* Brasilia Robinho
* Brasilia Ronaldinho
* Brasilia Ronaldo
* Brasilia Roque Junior
* Montenegro Dejan Savićević
* Uruguay Juan Alberto Schiaffino
* Saksa Karl-Heinz Schnellinger
* Alankomaat Clarence Seedorf
* Brasilia Serginho
* Ukraina Andri Ševtšenko
* Brasilia Thiago Silva
* Brasilia Angelo Sormani
* Alankomaat Jaap Stam
* Espanja Suso
* Tanska Jon Dahl Tomasson
* Liberia George Weah
* Kolumbia Cristián Zapata
 |

Entisiä päävalmentajia
----------------------

* 2019 Italia Marco Giampaolo
* 2017–2019 Italia Gennaro Gattuso
* 2016–2017 Italia Vincenzo Montella
* 2015–2016 Serbia Siniša Mihajlović
* 2014–2015 Italia Filippo Inzaghi
* 2014 Alankomaat Clarence Seedorf
* 2010–2014 Italia Massimiliano Allegri
* 2009–2010 Brasilia Leonardo
* 2001–2009 Italia Carlo Ancelotti
* 2001 Turkki Fatih Terim
* 2001 Italia Cesare Maldini
* 1998–2001 Italia Alberto Zaccheroni
* 1997–1998 Italia Fabio Capello
* 1997 Italia Arrigo Sacchi
* 1996 Uruguay Óscar Tabárez
* 1991–1996 Italia Fabio Capello
* 1987–1991 Italia Arrigo Sacchi
* 1987 Italia Fabio Capello
* 1984–1987 Ruotsi Nils Liedholm
* 1977–1979 Ruotsi Nils Liedholm
* 1976 Italia Giovanni Trapattoni
* 1972–1974 Italia Cesare Maldini

Lähteet
-------

* Otava: Jalkapallon pikkujättiläinen

### Viitteet

1. ↑  Structure *sansiro.net*. Viitattu 16.8.2016. (englanniksi)
2. ↑  Milan kiistää arabiyhtiön ostoyrityksen *Helsingin Sanomat*.  24.2.2009.  Arkistoitu 26.2.2009. Viitattu 24.2.2009.
3. ↑  Berlusconi myi AC Milanin Kiinaan Yle.fi Urheilu.
4. ↑  Li Yonghong, il profilo del 23esimo presidente della storia del Milan *Sport Mediaset*. RTI S.p.A. Interactive Media.  (italiaksi)
5. 1 2 3 4 5 6 7 8 9 10 11  Milan History acmilan.com (englanniksi) Viitattu 5.4.2014.
6. ↑  Milan find perfect pitch in dream final (Arkistoitu – Internet Archive) classics.uefa.com (englanniksi) 18.5.1994 Viitattu 5.4.2014.
7. ↑  Milan lift European crown uefa.com (englanniksi) 29.5.2003 Viitattu 4.4.2014.
8. ↑  Liverpool belief defies Milan uefa.com (englanniksi) 25.5.2005 Viitattu 4.4.2014.
9. ↑  Barcelona 0-0 AC Milan agg 1-0 bbc.co.uk (englanniksi) 26.4.2006 Viitattu 5.4.2014.
10. ↑  Ronaldo siirtyy Milaniin (Arkistoitu – Internet Archive) iltasanomat.fi 28.1.2007 Viitattu 5.4.2014.
11. ↑  Inzaghi inspires Milan to Glory uefa.com (englanniksi) 24.5.2007 Viitattu 5.4.2014.
12. ↑  Milan nimesi uuden valmentajansa yle.fi 25.6.2010 Viitattu 5.4.2014.
13. ↑  Mitta tuli täyteen Milanissa  yle.fi 14.1.2014 Viitattu 5.4.2014.
14. ↑  AC Milan antoi valmentajalleen potkut (Arkistoitu – Internet Archive) hs.fi 13.1.2014 Viitattu 5.4.2014.
15. ↑  Clarence Seedorf ottaa Milanin ohjat kaleva.fi 14.1.2014 Viitattu 5.4.2014.
16. ↑  Milan vaihtoi taas valmentajaa *Yle* 9.6.2014 Viitattu 6.9.2014.
17. ↑  AC Milan nimitti uuden päävalmentajan *iltasanomat.fi*.  29.6.2016.  Arkistoitu 28.6.2016. Viitattu 28.6.2016.
18. ↑  Vincenzo Montella leaves AC Milan; Gennaro Gattuso placed in charge *ESPN FC*.  27.11.2017. Viitattu 27.11.2017. (englanniksi)
19. ↑  AC Milan - Players on loan Transfermarkt. Viitattu 29.12.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **AC Milan**.
* AC Milanin kotisivut (italiaksi) (englanniksi) (kiinaksi)
* AC Milan YouTubessa (italiaksi) (englanniksi)
* AC Milan Euroopan jalkapalloliiton sivustolla (englanniksi)
* Milan Paitsio.com-sivustolla (Arkistoitu – Internet Archive)

Serie A 2023–2024
 Atalanta |  Bologna |  Cagliari |  Empoli |  Fiorentina |  Frosinone |  Genoa |  Inter |  Juventus |  Lazio |  Lecce |  Milan |  
 Monza |  Napoli |  Roma | Salernitana |  Sassuolo |  Torino |  Udinese |  Verona



|  |  |  |  |  |
| --- | --- | --- | --- | --- |
| 

| * n
* k
* m
Mestarien liigan voittajat |
| --- |
|  |
| Kausi javoittaja | * **1992–93**: Ranska Marseille
* **1993–94**: Italia Milan
* **1994–95**: Alankomaat Ajax
* **1995–96**: Italia Juventus
* **1996–97**: Saksa Borussia Dortmund
* **1997–98**: Espanja Real Madrid
* **1998–99**: Englanti Manchester United
* **1999–00**: Espanja Real Madrid
* **2000–01**: Saksa Bayern München
* **2001–02**: Espanja Real Madrid
* **2002–03**: Italia Milan
* **2003–04**: Portugali Porto
* **2004–05**: Englanti Liverpool
* **2005–06**: Espanja Barcelona
* **2006–07**: Italia Milan
* **2007–08**: Englanti Manchester United
* **2008–09**: Espanja Barcelona
* **2009–10**: Italia Internazionale
* **2010–11**: Espanja Barcelona
* **2011–12**: Englanti Chelsea
* **2012–13**: Saksa Bayern München
* **2013–14**: Espanja Real Madrid
* **2014–15**: Espanja Barcelona
* **2015–16**: Espanja Real Madrid
* **2016–17**: Espanja Real Madrid
* **2017–18**: Espanja Real Madrid
* **2018–19**: Englanti Liverpool
* **2019–20**: Saksa Bayern München
* **2020–21**: Englanti Chelsea
* **2021–22**: Espanja Real Madrid
* **2022–23**; Englanti Manchester City
 |

 |

Jalkapallon seurajoukkueiden maailmanmestarit
**2000** Brasilia Corinthians ● **2005** Brasilia São Paulo ● **2006** Brasilia Internacional ● **2007** Italia Milan ● **2008** Englanti Manchester United ● **2009** Espanja Barcelona ● **2010** Italia Internazionale ● **2011** Espanja Barcelona ● **2012** Brasilia Corinthians ● **2013** Saksa Bayern München ● **2014** Espanja Real Madrid ● **2015** Espanja Barcelona ● **2016** Espanja Real Madrid ● **2017** Espanja Real Madrid ● **2018** Espanja Real Madrid ● **2019** Englanti Liverpool ● **2020** Saksa Bayern München ● **2021** Englanti Chelsea